smcproject/ml-wiki-sentences huggingface dataset:
ഇതിനിടയ്ക്ക് ഒന്നാം ലോകയുദ്ധകാലത്ത് ഇദ്ദേഹം അമേരിക്കൻ നാവികസേനയിൽ സേവനമനുഷ്ഠിച്ചു.
ഇക്കാരണത്താലും അതിശയകരമായ ബോക്സിങ് പാടവത്താലും ടുനെ 'ഫൈറ്റിങ് മറൈൻ' എന്ന ഓമനപ്പേരു കരസ്ഥമാക്കി.
'ലൈറ്റ് - ഹെവി' വിഭാഗത്തിലെ ആ വിജയത്തെത്തുടർന്ന് ഇദ്ദേഹം 1926-ൽ 'ഹെവി' വിഭാഗത്തിലെ ലോകചാമ്പ്യനായി.
ഇന്നത്തെ ലോകാരാധ്യനായ ബോക്സിങ് താരം ഡെംപ്സിയെ തോല്പിച്ച് ടുനെ നേടിയ ഈ വിജയം ലോക ബോക്സിങ് ചരിത്രത്തിലെ തിളക്കമാർന്ന ഏടുകളിലൊന്നാണ്.
1927-ലും ഇദ്ദേഹം ഡെംപ്സിയെ തോല്പിച്ച് കിരീടം നിലനിർത്തി.
1928-ൽ ടോം ഹീനെയെ തോൽപിച്ചാണ് ഇദ്ദേഹം ലോകചാമ്പ്യനായത്.
അതിനുശേഷം മറ്റാരാലും കീഴടക്കപ്പെടാനിടയാകാത്ത ഇദ്ദേഹം 76 മത്സരങ്ങളിൽ ഒരെണ്ണത്തിൽ മാത്രമേ പരാജയം അറിഞ്ഞിട്ടുള്ളു എന്നതാണ് വലിയൊരു പ്രത്യേകത.
രണ്ടാം ലോകയുദ്ധകാലത്ത് ടുനെ അമേരിക്കൻ നാവികസേനയിലെ 'ഫിസിക്കൽ ഫിറ്റ്നസ്' വിഭാഗം മേധാവിയായിരുന്നു.
1955-ൽ ഇദ്ദേഹം 'ബോക്സിങ് ഹാൾ ഓഫ് ഫെയിം' ആയി തെരഞ്ഞെടുക്കപ്പെട്ടു.
ഇദ്ദേഹത്തിന്റെ ആത്മകഥയായ 'എ മാൻ മസ്റ്റ് ഫൈറ്റ്' (1932) ബോക്സിങ് രംഗത്തുനിന്നുണ്ടായ ലോകോത്തര ആത്മകഥയായി വാഴ്ത്തപ്പെടുന്നു.
ഇദ്ദേഹത്തിന്റെ മകനായ ജോൺ വാറിക് ടുനെ അമേരിക്കൻ സെനറ്റംഗമായിരുന്നിട്ടുണ്ട്.
ടുനെ 1978 നവം.
7-ന് ഗ്രീനിച്ചിൽ അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജെയിംസ് ജോസഫ് ടുനെ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം പുറത്തേക്കുള്ള കണ്ണികൾ Wikimedia Commons has media related to Gene Tunney .
Gene Tunney of Kiltimagh Lineage Review of 2006 Gene Tunney biography Archived 2008-05-23 at the Wayback Machine .
Professional boxing record for ജെയിംസ് ജോസഫ് ടുനെ from BoxRec Gene Tunney's Find a Grave site Gene Tunney vs. Jack Dempsey (second match) Archived 2009-02-11 at the Wayback Machine .
ജെയിംസ് ഗന്ദോൾഫീനി ഇംഗ്ലീഷ് വിലാസം https://ml.wikipedia.org/wiki/James_Gandolfini
ഏറെ അവാർഡുകൾ നേടിയ ദി സൊപ്രാനോസ് എന്ന എച്ച്. ബി. ഓ. തുടർസീരിയലിൽ അമേരിക്കൻ മാഫിയാ ക്രൈം ബോസ് ടോണി സൊപ്രാനോയുടെ കഥാപാത്രത്തെ അഭിനയിച്ച് പ്രശസ്തനായ വ്യക്തിയാണ് ജെയിംസ് ജോസഫ് ഗന്ദോൾഫീനി, ജൂണിയർ (സെപ്റ്റംബർ 18, 1961 – ജൂൺ 19, 2013).
ടോണി സൊപ്രാനോയുടെ കഥാപാത്രം മൂന്ന് എമ്മി അവാർഡുകൾ , മൂന്ന് സ്ക്രീൻ ആക്ടർ ഗിൽഡ് അവാർഡുകൾ , ഒരു പ്രാവശ്യം മികച്ച സീരിയൽ നടനുള്ള ഗോൾഡൻ ഗ്ലോബ് അവാർഡ് എന്നിവ നേടി.
ജെയിംസ് ജോയ്സ് ഇംഗ്ലീഷ് വിലാസം https://ml.wikipedia.org/wiki/James_Joyce
ജെയിംസ് അഗസ്റ്റിൻ അലോഷ്യസ് ജോയ്സ് ( ഐറിഷ് Séamus Seoighe ; ജനനം: ഫെബ്രുവരി 2 1882 – മരണം: ജനുവരി 13 1941 ) ഒരു ഐറിഷ് പ്രവാസി എഴുത്തുകാരനായിരുന്നു.
20-ആം നൂ‍റ്റാ‍ണ്ടിലെ സാഹിത്യത്തിൽ ഏറ്റവും കൂടുതൽ സ്വാധീനം ചെലുത്തിയ എഴുത്തുകാരിൽ ഒരാളായി ജെയിംസ് ജോയ്സിനെ കരുതുന്നു.
യൂളിസീസ് (1922), ഫിന്നെഗൻസ് വേക്ക് (1939) ആത്മകഥാ സ്പർശമുള്ള എ പോർട്രെയിറ്റ് ഓഫ് ദ് ആർട്ടിസ്റ്റ് ആസ് എ യങ്ങ് മാൻ (1916) എന്നീ‍ നോവലുകളും ഡബ്ലിനേഴ്സ് എന്ന ചെറുകഥാസമാഹാരവുമാണ്  മുഖ്യ കൃതികൾ.
ബോധധാര (stream of conciousneess) എന്ന ശൈലിയുടെ പ്രയോക്താവായിരുന്നു അദ്ദേഹം.
കൌമാരത്തിനു ശേഷമുള്ള ജീവിതത്തിന്റെ ഭൂരിഭാഗവും അയർലാന്റിനു പുറത്തായിരുന്നു എങ്കിലും ജോയ്സിന്റെ കഥകളിലെ ലോകം ഡബ്ലിനിൽ ശക്തമായി ഉറച്ചിരിക്കുന്നു.
ഡബ്ലിനും പരിസര പ്രദേശങ്ങളും അദ്ദേഹത്തിന്റെ എല്ലാ കഥകൾക്കും പശ്ചാത്തലം ഒരുക്കുന്നു.
(ഉദാഹരണത്തിന് യൂളിസീസിന്റെ പശ്ചാത്തലം ഡബ്ലിനിൽ ലിയപോൽഡ് ബ്ലൂം എന്ന വ്യക്തി നടക്കാനിറങ്ങുമ്പോൾ അയാളുടെ ജീവിതത്തിൽ സംഭവിക്കുന്ന കാര്യങ്ങളാണ്. ഇതിന്റെ ഓർമ്മയ്ക്കായി ജൂൺ-16 ഇന്നും ഡബ്ലിനിൽ ബ്ലൂംസ് ഡേ എന്ന പേരിൽ ആഘോഷിക്കപ്പെടുന്നു.) ജോയ്സിന്റെ റോമൻ കാത്തലിക്ക് പള്ളിയുമായുള്ള കോളിളക്കം നിറഞ്ഞ ബന്ധം ജോയ്സ് തന്റെ ആത്മകഥാപാത്രം (ആൾട്ടർ ഈഗോ) ആയ സ്റ്റീഫൻ ഡെഡാലസ് എന്ന കഥാപാത്രത്തിന്റെ ആന്തരിക സംഘർഷങ്ങളിലൂടെ കാണിക്കുന്നു.
പ്രവാസ ജീവിതം വരിച്ചെങ്കിലും പിറന്ന ഇടത്തിൽ അദ്ദേഹം അതീവ തത്പരനായിരുന്നു.
യൂറോപ്പിൽ അദ്ദേഹം ചെലുത്തിയ പ്രഭാവം വഴി സാർവ്വലൌകിക സ്വീകാരം ലഭിച്ചു.
ജന്മനാടിലുള്ള ശ്രദ്ധ അദ്ദേഹത്തിന്റെ കൃതികൾക്ക് ദേശത്തനിമയും നല്കി .
കൃതികൾ Dubliners , 1914 ഡബ്ലിൻ സെന്റ് സ്റ്റീഫൻസ് തോട്ടത്തിലെ‍ ജോയ്സിന്റെ അർധകായ പ്രതിമ സ്റ്റീഫൻ ഹീറോ (1904-6 -ൽ എഴുതിയത്: പോർട്രെയിറ്റ്.. എന്ന കൃതിക്ക് മുന്നോടിയായി എഴുതിയത്, 1944-ൽ പ്രസിദ്ധീകരിച്ചു) ചേംബർ മ്യൂസിക്ക് ( 1907 കവിതകൾ ) ഡബ്ലിനേഴ്സ് ( 1914 ) എ പോർട്രെയിറ്റ് ഓഫ് ദ് ആർട്ടിസ്റ്റ് ആസ് എ യങ്ങ് മാൻ ( 1916 ) എക്സൈത്സ് ( 1918 നാടകം ) യൂളിസീസ് ( 1922 ) പോമെസ് പെന്നി‌യീച്ച് ( 1927 കവിതകൾ) ഫിന്നെഗൻസ് വേക്ക് ( 1939 ) അവലംബം
ജെയിംസ് കുക്ക് ഇംഗ്ലീഷ് വിലാസം https://ml.wikipedia.org/wiki/James_Cook
ഒരു ഇംഗ്ലീഷ് പര്യവേക്ഷകനും നാവികനും ഭൂപട നിർമാതാവുമായിരുന്നു ക്യാപ്റ്റൻ ജെയിംസ് കുക്ക് .
1728 ഒക്ടോബർ 27 -ന് യോർക്ക്‌ഷയറിലെ മാർട്ടണിൽ ജനിച്ചു.
ശാന്തസമുദ്രത്തിലൂടെ ഇദ്ദേഹം മൂന്ന് യാത്രകൾ നടത്തിയിട്ടുണ്ട്.
രണ്ട് തവണ ലോകത്തിന് ചുറ്റും സഞ്ചരിച്ചു.
ഈ യാത്രകളിൽ ശാസ്ത്രീയ പരീക്ഷണങ്ങൾക്കായും ഭൂപടങ്ങളിൽ പുതിയ പ്രദേശങ്ങൾ രേഖപ്പെടുത്തുന്നതിനായും ഇദ്ദേഹം സമയം ചിലവഴിച്ചു.
ന്യൂഫൗണ്ട്‌ലാന്റ് ആദ്യമായി ഭൂപടത്തിൽ രേഖപ്പെടുത്തിയത് ഇദ്ദേഹമാണ്.
ഓസ്ട്രേലിയയുടെ കിഴക്കൻ തീരങ്ങളിലും ഹവായിയൻ ദ്വീപുകളിലും എത്തുന്ന ആദ്യ യൂറോപ്പുകാരനായി കുക്ക്.
ബ്രിട്ടീഷ് റോയൽ നേവിയിൽ ക്യാപ്റ്റൻ പദവിവരെയെത്തിയ ഇദ്ദേഹം 1779 ഫെബ്രുവരി 14 -ന് അന്തരിച്ചു.
യോർക്ക്ഷയറിലെ മാർട്ടൺ എന്ന ഗ്രാമത്തിലാണ് കുക്ക് ജനിച്ചത്.
സെന്റ് കത്ബെർട്ട് പള്ളിയിലാണ് ഇദ്ദേഹത്തെ മാമോദീസ മുക്കിയത്.
ഇതിന്റെ രേഖ ഇപ്പോഴും പള്ളിയിൽ സൂക്ഷിച്ചിട്ടുണ്ട്.
ജെയിംസ് കുക്ക് എന്നായിരുന്നു ഇദ്ദേഹത്തിന്റെ അച്ഛന്റെയും പേര്.
എട്ടുമക്കളിൽ രണ്ടാമനായിരുന്നു ഇദ്ദേഹം.
സ്കോട്ടിഷ് വംശജനായ കർഷകത്തൊഴിലാളിയായിരുന്നു ഇദ്ദേഹത്തിന്റെ അച്ഛൻ.
1736-ൽ ഇദ്ദേഹത്തിന്റെ കുടുംബം ഗ്രേറ്റ് ഐട്ടൺ എന്ന സ്ഥലത്തേയ്ക്ക് താമസം മാറി.
ഇദ്ദേഹത്തിന്റെ അച്ഛന്റെ പുതിയ യജമാനൻ കുക്കിന്റെ പഠനച്ചിലവേറ്റെടുക്കുകയും പ്രദേശത്തെ ഒരു വിദ്യാലയത്തിലേയ്ക്കയക്കുകയും ചെയ്തു.
1741-ൽ അഞ്ചു വർഷത്തെ സ്കൂൾ വിദ്യാഭ്യാസത്തിനുശേഷം ഇദ്ദേഹം അച്ഛനുവേണ്ടി ജോലിചെയ്യാൻ തുടങ്ങി.
അച്ഛൻ ആ സമയത്ത് കൃഷിയുടെ മേൽനോട്ടച്ചുമതല ഏറ്റെടുത്തിരുന്നു.
കുക്ക് താമസിച്ചിരുന്ന വീട് , ഇദ്ദേഹത്തിന്റെ മാതാപിതാക്കളുടെ അവസാന താമസസ്ഥലം എന്നിവ മെൽബോണിലേയ്ക്ക് പൊളിച്ചുകൊണ്ടുപോവുകയും 1934-ൽ അവിടെ പുനഃസൃഷ്ടിക്കുകയുമുണ്ടായി.
മിസിസ്സ് എലിസബത്ത് കുക്കിന്റെ ഛായാചിത്രം.
ഹെൻഡേഴ്സൺ വരച്ചത് (1830).
1745-ൽ 16 വയസ്സുണ്ടായിരുന്നപ്പോൾ കുക്ക് 20 മൈൽ ദൂരത്തുള്ള ഒരു മത്സ്യബന്ധനം തൊഴിലാക്കിയ ഗ്രാമത്തിലേയ്ക്ക് താമസം മാറ്റി.
വില്യം സാൻഡേഴ്സൺ എന്നയാളുടെ പലചരക്കുകടയിലെ വിതരണക്കാരനായിട്ടായിരുന്നു ഇദ്ദേഹം ഇവിടെ ജോലി ചെയ്തത്.
ഈ കടയുടെ ജനാലയിലൂടെ നോക്കിയാൽ കടൽ ദൃശ്യമായിരുന്നു.
ഇവിടെനിന്നാവണം കുക്കിന് കടൽ യാത്രയോട് താൽപര്യം ജനിച്ചതെന്ന് ചരിത്രകാരന്മാർ ഊഹിക്കുന്നു.
18 മാസം കടയിൽ ജോലി ചെയ്തശേഷം വിറ്റ്ബി എന്ന അടുത്തുള്ള തുറമുഖനഗരത്തിലേയ്ക്ക് ഇദ്ദേഹം യാത്ര ചെയ്തു.
കടയുടമയുടെ സുഹൃത്തുക്കളായ ജോൺ വാക്കർ, ഹെൻട്രി വാക്കർ എന്നിവരെ ഇദ്ദേഹം പരിചയപ്പെട്ടു.
ഇവർ കപ്പലുടമകളും ക്വേക്കർ എന്ന മതവിഭാഗക്കാരുമായിരുന്നു.
ഇവരുടെ വീട് ഇപ്പോൾ ക്യാപ്റ്റൻ കുക്കിന്റെ സ്മാരകമായ മ്യൂസിയമാണ് .
ഇവരുടെ കപ്പലുകളിലെ നാവിക വ്യാപാര പരിശീലനത്തിന് കുക്കിന് അവസരം ലഭിച്ചു.
ഇംഗ്ലണ്ടിന്റെ തീരത്ത് കൽക്കരി വ്യാപാരം നടത്തുന്ന കപ്പലുകളായിരുന്നു ഇവ.
പരിശീലനത്തിന്റെ ഭാഗമായി ആൾജിബ്ര , ജ്യാമിതി , ത്രികോണമിതി , നാവിഗേഷൻ , ജ്യോതിശാസ്ത്രം എന്നീ വിഷയങ്ങൾ പഠിക്കുവാൻ ഇദ്ദേഹത്തിന് സാധിച്ചു.
മൂന്നുവർഷത്തെ പരിശീലനത്തിനു ശേഷം കുക്ക് ബാൾട്ടിക് കടലിൽ വ്യാപാരം നടത്തുന്ന കപ്പലുകളിലേയ്ക്ക് മാറി.
1752-ൽ പരീക്ഷ പാസായി ഇദ്ദേഹം പെട്ടെന്നുതന്നെ കപ്പലിലെ ഉദ്യോഗത്തിൽ ഉയർച്ച നേടി.
1755 ജൂൺ 7-ന് ഇദ്ദേഹം ബ്രിട്ടീഷ് നാവികസേനയിൽ ജോലിയിൽ പ്രവേശിച്ചു.
ഈ സമയത്ത് ബ്രിട്ടൺ ഏഴുവർഷത്തെ യുദ്ധത്തിനായി ആയുധസജ്ജരായിക്കൊണ്ടിരിക്കുകയായിരുന്നു.
ഇദ്ദേഹം എലിസബത്ത് ബേറ്റ്സിനെയാണ് (1742–1835) വിവാഹം കഴിച്ചത്.
ഇവർക്ക് ആറു കുട്ടികളുണ്ടായിരുന്നു.
കടൽ യാത്രയിലല്ലാതിരുന്ന അവസരത്തിൽ കുക്ക് ലണ്ടനിലെ ഈസ്റ്റ് എൻഡിലാണ് താമസിച്ചിരുന്നത്.
കുക്കിന് നേരിട്ടുള്ള അനന്തരാവകാശികളുണ്ടായിരുന്നില്ല.
ഇദ്ദേഹത്തിന്റെ മക്കളെല്ലാം ഇദ്ദേഹത്തിനു മുൻപുതന്നെ മരണമടഞ്ഞു.
ഇവർക്കും മക്കളൊന്നുമുണ്ടായിരുന്നില്ല.
അവലംബം കൂടുതൽ വായനയ്ക്ക് {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) Richardson, Brian.
(2005) Longitude and Empire: How Captain Cook's Voyages Changed the World University of British Columbia Press.
ISBN 0-7748-1190-0 .
Sydney Daily Telegraph (1970) Captain Cook: His Artists — His Voyages The Sydney Daily Telegraph Portfolio of Original Works by Artists who sailed with Captain Cook.
Australian Consolidated Press, Sydney.
Thomas, Nicholas (2003) The Extraordinary Voyages of Captain James Cook .
Walker Co., New York.
ISBN 0-8027-1412-9 Villiers, Alan John , (1903) Captain James Cook Newport Beach, CA : Books on Tape, 1983.
പുറത്തേയ്ക്കുള്ള കണ്ണികൾ Wikimedia Commons has media related to James Cook .
Category:James Cook എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Captain Cook Society
ജെയിംസ് കെയർഡ് ബർട്ട് ഇംഗ്ലീഷ് വിലാസം https://ml.wikipedia.org/wiki/James_C.
_Burt
ഒരു അമേരിക്കൻ ഗൈനക്കോളജിസ്റ്റായിരുന്നു ജെയിംസ് കെയർഡ് ബർട്ട് (ജീവിതകാലം: ഓഗസ്റ്റ് 29, 1921 - ജൂലൈ 10, 2012 ).
അദ്ദേഹത്തെ ചിലപ്പോൾ "ലവ് സർജൻ" എന്ന് വിളിപ്പേരുണ്ട്.
ഒഹായോയിലെ ഡേട്ടണിൽ ആസ്ഥാനമാക്കി രണ്ട് പതിറ്റാണ്ടോളം പരിശീലനത്തിന് ശേഷം സ്ത്രീ രോഗികൾ അവരുടെ അറിവോ സമ്മതമില്ലാതെ യോനിയിൽ മാറ്റം വരുത്തിയതിന് ബർട്ടിനെതിരെ കേസെടുത്തു.
ഒഹായോയിലെ ഡേട്ടണിൽ ജനിച്ച ബർട്ട് 1945-ൽ യൂണിവേഴ്സിറ്റി ഓഫ് റോച്ചസ്റ്റർ സ്കൂൾ ഓഫ് മെഡിസിനിൽ നിന്ന് എം.ഡി നേടി.
1951-ൽ ഒഹായോയിൽ ലൈസൻസ് നേടി.
അവലംബം Further reading External links Dr. James Burt: The Love Surgeon via patient-safety.com
ജെയിംസ് ഗോസ്‌ലിങ്ങ് ഇംഗ്ലീഷ് വിലാസം https://ml.wikipedia.org/wiki/James_Gosling ജെയിംസ് ഗോസ്‌ലിങ്ങ്
ജെയിംസ് ആർതർ ഗോസ്ലിംഗ് , "ഡോ. ജാവ", OC (ജനനം മേയ് 19, 1955) എന്ന് വിളിക്കപ്പെടുന്ന ഒരു കനേഡിയൻ കമ്പ്യൂട്ടർ ശാസ്ത്രജ്ഞനാണ്, ജാവ പ്രോഗ്രാമിംഗ് ഭാഷയുടെ സ്ഥാപകനും പ്രധാന ഡിസൈനറുമായി അറിയപ്പെടുന്നു.
ജാവ പ്രോഗ്രാമിംഗ് ഭാഷയ്ക്കായുള്ള ആർക്കിടെക്ട്റ്റ് സങ്കൽപ്പത്തിനും വികസനത്തിനും വിൻഡോ സിസ്റ്റങ്ങൾക്കുള്ള സംഭാവനകൾക്കുമായി 2004 ൽ നാഷണൽ അക്കാദമി ഓഫ് എൻജിനീയറിംഗിൽ ഗോസ്ലിംഗ് അംഗമായി തിരഞ്ഞെടുക്കപ്പെട്ടു.
ഗോസ്ലിംഗ് വില്യം അബർഹാർട്ട് ഹൈസ്കൂളിൽ ചേർന്നു.
1977 -ൽ കമ്പ്യൂട്ടർ ശാസ്ത്രത്തിൽ കാൽഗറി യൂനിവേഴ്സിറ്റിയിൽ നിന്നും ബി.എസ്.സി. ബിരുദം നേടി.
1983 -ൽ കാർനിഗെ മെല്ലൺ യൂനിവേഴ്സിറ്റിയിൽ നിന്നും ആൾജബ്രിക്ക് മാനിപ്പുലേഷൻ ഓഫ് കൺസ്ട്രെയിന്റ്സ് [The Algebraic Manipulation of Constraints] എന്ന പ്രബന്ധം അവതരിപ്പിച്ച് പി.എച്ച്.ഡി. നേടി.
ഡോക്ടറേറ്ററിനു പഠിക്കുന്നതിനിടയിൽ ഇമാക്സ് എന്ന സ്വതന്ത്ര സോഫ്റ്റ്വെയറിനു തന്റേതായ ഭാഷ്യം നൽകി.
ഇതു ഗോമാക്സ് (ഗോസ്‌ലിങ്ങ് ഇമാക്സ് എന്നതിന്റെ ചുരുക്കം) എന്നറിയപ്പെടുന്നു.
അതുപോലെ സൺ മൈക്രോസിസ്റ്റംസിൽ ചേരുന്നതിനു മുൻപേ തന്നേ യുനിക്സിനു ഒരു മൾട്ടി പ്രോസസ്സർ ഭാഷ്യം (version) എഴുതിയിരുന്നു .
അതുപോലെ മറ്റനേകം കമ്പൈലറുകളും , മെയിൽ സം‌വിധാനങ്ങളും ഇദ്ദേഹം വികസിപ്പിച്ചെടുത്തിട്ടുണ്ട്.
1984 -ൽ അദ്ദേഹം സൺ മൈക്രോ സിസ്റ്റംസിൽ ചേർന്നു.
ജാവാ പ്രോഗാമിങ് ഭാഷയുടെ വികാസത്തിൽ നിർണായകപങ്കു വഹിച്ചത് ഇദ്ദേഹമാണ്‌.
കരിയറും സംഭാവനകളും
1984 നും 2010 നും ഇടയിൽ (26 വർഷം) സൺ മൈക്രോ സിസ്റ്റംസിനൊപ്പമായിരുന്നു ഗോസ്ലിംഗ്.
സണ്ണിൽ വർക്കു ചെയ്യുമ്പോൾ അദ്ദേഹം ന്യൂസ്(NeWS) എന്ന ആദ്യകാല യുണിക്സ് ജാലക സംവിധാനം കണ്ടുപിടിച്ചു, അത് ഇപ്പോഴും ഉപയോഗിക്കുന്ന X വിൻഡോയ്ക്ക് പകരം ഉപയോഗിക്കാവുന്ന ബദലായി മാറി, കാരണം സൺ അതിന് ഒരു ഓപ്പൺ സോഴ്സ് ലൈസൻസ് നൽകിയില്ല.
1994 -ൽ ജാവാ പ്രോഗാമിങ്ങ് ഭാഷയുടെ പിതാവ് എന്ന ബഹുമതി നൽകി.
പെർക്യൂ ക്യു-കോഡ് വാക്സ് അസംബ്ലറിലേക്ക് പരിഭാഷപ്പെടുത്തി ഹാർഡ്‌വെയർ എമുലേറ്റ്ചെയ്ത്കൊണ്ട് പെർക്യുവിൽ നിന്ന് സോഫ്റ്റ്‌വെയർ പോർട്ട് ചെയ്യാൻ ഒരു പ്രോഗ്രാം എഴുതുന്നതിനിടെയാണ് അദ്ദേഹത്തിന് ജാവ വിഎമ്മിന്റെ(ജാവ വെർച്ച്വൽ മെഷീൻ) ആശയം ലഭിച്ചത്.
1994 ൽ ജാവ പ്രോഗ്രാമിംഗ് ഭാഷ കണ്ടുപിടിച്ച ആൾ എന്ന നിലയിൽ അദ്ദേഹം ബഹുമാനിക്കപ്പെടുന്നു.
ജാവയുടെ ആദ്യരൂപം നിർമ്മിക്കുന്നതിലും, അതിന്റെ കമ്പൈലർ , വിർച്വൽ മെഷീൻ എന്നിവ എഴുതുന്നതിലും പങ്കു വഹിച്ചിട്ടുണ്ട് ഇദ്ദേഹം.
ഇക്കാരണങ്ങളാൽ യുനൈറ്റഡ് സ്റ്റേറ്റ്സ് നാഷണൽ അക്കാദമി ഓഫ് എഞ്ചിനീയറിങിലേക്കു തിരഞ്ഞെടുക്കപ്പെട്ടു.
ഗോസ്ലിംഗ് ആദ്യകാലത്ത് ബിരുദ വിദ്യാർത്ഥിയായിരുന്ന സമയത്ത്, ലാബിലുള്ള ഡിഇസി വാക്സ് കമ്പ്യൂട്ടറിനായി അദ്ദേഹം ഒരു പി-കോഡ് വെർച്വൽ മെഷീൻ സൃഷ്ടിക്കുകയും, അതുമൂലം അദ്ദേഹത്തിന്റെ പ്രൊഫസർക്ക് യുസിഎസ്ഡി പാസ്കലിൽ എഴുതിയ പ്രോഗ്രാമുകൾ പ്രവർത്തിപ്പിക്കാൻ കഴിയും.
ജാവ അറ്റ് സണിനെ നയിക്കുകയും ജോലിയിൽ മുഴുകയും ചെയ്ത സമയത്ത്, വ്യാപകമായി വിതരണം ചെയ്ത പ്രോഗ്രാമുകൾക്കുള്ള ആർക്കിടെക്ട്റ്റ്-ന്യൂറൽ എക്സിക്യൂഷനിലൂടെ സമാനമായ തത്ത്വചിന്ത നടപ്പിലാക്കുന്നതിലൂടെ കൈവരിക്കാനാകുമെന്ന് അദ്ദേഹം കണ്ടു: എല്ലായ്പ്പോഴും ഒരേ വെർച്വൽ മെഷീനിനായി പ്രോഗ്രാം ചെയ്യുക.
ഗോസ്ലിംഗിന്റെ മറ്റൊരു സംഭാവന "ബണ്ടിൽ" പ്രോഗ്രാം, "ഷാർ" എന്നറിയപ്പെടുന്നു, ബ്രയാൻ കെർണിഹാൻ റോബ് പൈക്കിന്റെ പുസ്തകമായ ദി യുണിക്സ് പ്രോഗ്രാമിംഗ് എൻവയോൺമെന്റിൽ വിശദമായി വിവരിച്ചിട്ടുണ്ട്.
ഒറാക്കിൾ കോർപ്പറേഷൻ ഏറ്റെടുത്ത ശേഷം 2010 ഏപ്രിൽ 2 ന് അദ്ദേഹം സൺ മൈക്രോസിസ്റ്റംസ് വിട്ടു.
ശമ്പളം, പദവി, തീരുമാനമെടുക്കൽ കഴിവ് എന്നിവയിൽ കുറവുണ്ടായി.
അതിനുശേഷം അദ്ദേഹം അഭിമുഖങ്ങളിൽ ഒറാക്കിളിനോട് വളരെ വിമർശനാത്മക നിലപാട് സ്വീകരിച്ചു, "സണ്ണും ഒറാക്കിളും തമ്മിലുള്ള സംയോജന യോഗങ്ങളിൽ, സണ്ണും ഗൂഗിളും തമ്മിലുള്ള പേറ്റന്റ് സാഹചര്യത്തെക്കുറിച്ച് ഞങ്ങൾ ഗ്രിൽ(ഗ്രിൽ ചെയ്യുക എന്നതിനർത്ഥം ഒരു വ്യക്തി എന്തെങ്കിലും തെറ്റ് ചെയ്യുന്നുവെന്ന് നിങ്ങൾ സംശയിക്കുകയും അവരെ സത്യം ഏറ്റുപറയാൻ ആഗ്രഹിക്കുകയും ചെയ്യുന്നതുപോലുള്ള തീവ്രമായ ചോദ്യങ്ങൾ ചോദിക്കുക എന്നാണ്.) ചെയ്തപ്പോൾ, ഒറാക്കിൾ അഭിഭാഷകന്റെ കണ്ണുകൾ തിളങ്ങുന്നത് കാണാൻ കഴിഞ്ഞു. ആൻഡ്രോയിഡിവേണ്ടിയുള്ള ഒറാക്കിൾ v. ഗൂഗിൾ ട്രയൽ സമയത്ത് അദ്ദേഹം തന്റെ നിലപാട് വ്യക്തമാക്കി: "എനിക്ക് ഒറാക്കിളുമായി അഭിപ്രായവ്യത്യാസമുണ്ടെങ്കിലും, ഈ സാഹചര്യത്തിൽ അവർ ശരിയാണ്.
ഗൂഗിൾ സണ്ണിനെ പൂർണ്ണമായും തളർത്തി.
ഞങ്ങളെല്ലാവരും ശരിക്കും അസ്വസ്ഥരായിരുന്നു: ജോനാഥൻ (ഷ്വാർട്സ്) പോലും സന്തോഷത്തോടെ ഇരിക്കാൻ തീരുമാനിച്ചു, നാരങ്ങയെ നാരങ്ങാവെള്ളമാക്കി മാറ്റാൻ ശ്രമിക്കുന്നത് പോലെ, ഇത് സണ്ണിലുള്ള ധാരാളം ആളുകളെ അലോസരപ്പെടുത്തി.
എന്നിരുന്നാലും, എപിഐ(API)കൾ പകർപ്പവകാശമുള്ളതാകരുതെന്ന കോടതി വിധിയെ അദ്ദേഹം അംഗീകരിച്ചു.
2011 മാർച്ചിൽ ഗോസ്ലിംഗ് ഗൂഗിളിൽ ചേർന്നു.
ആറുമാസത്തിനുശേഷം, അദ്ദേഹം തന്റെ സഹപ്രവർത്തകനായ ബിൽ വാസിനെ പിന്തുടർന്ന് ലിക്വിഡ് റോബോട്ടിക്സ് എന്ന സ്റ്റാർട്ടപ്പിൽ ചേർന്നു.
2016 അവസാനത്തോടെ, ലിക്വിഡ് റോബോട്ടിക്സ് ബോയിംഗ് ഏറ്റെടുത്തു.
ഏറ്റെടുക്കലിനെ തുടർന്ന്, ഗോസ്ലിംഗ് ലിക്വിഡ് റോബോട്ടിക്സ് വിട്ട് ആമസോൺ വെബ് സർവീസസിൽ 2017 മെയ് മാസത്തിൽ വിശിഷ്ട എഞ്ചിനീയറായി ജോലി ചെയ്തു.
അദ്ദേഹം സ്കാല കമ്പനിയായ ലൈറ്റ്ബെൻഡിൽ ഉപദേശകനും ജെലാസ്റ്റിക് ഇൻഡിപെൻഡന്റ് ഡയറക്ടറും യൂക്കാലിപ്റ്റസിന്റെ സ്ട്രാറ്റജിക് അഡ്വൈസറും ഡിർട്ട്(DIRTT)എൻവയോൺമെന്റൽ സൊല്യൂഷൻസിന്റെ ബോർഡ് അംഗവുമാണ്.
"അജ്ഞാതമായത്" തെളിയിക്കാനുള്ള അദ്ദേഹത്തിന്റെ വ്യഗ്രത ശ്രദ്ധിക്കപ്പെട്ടു, എന്നാൽ പിന്നീട് തന്റെ പ്രിയപ്പെട്ട ഇറാഷണൽ നമ്പർ √ 2 ആണെന്ന് ശരിയല്ലെന്ന് വ്യക്തമാക്കി.
അദ്ദേഹത്തിന്റെ ഓഫീസിൽ √ 2 ന്റെ ആദ്യ 1,000 അക്കങ്ങളുടെ ഫ്രെയിം ചെയ്ത ചിത്രമുണ്ട്.
2007 -ൽ കാനഡയിലെ ഏറ്റവും വലിയ സിവിലിയൻ ബഹുമതിയായ ഓർഡർ ഓഫ് കാനഡ നൽകി ആദരിക്കപ്പെട്ടു .
പുസ്തകങ്ങൾ Ken Arnold , James Gosling, David Holmes, The Java Programming Language, Fourth Edition , Addison-Wesley Professional, 2005, ISBN 0-321-34980-6 James Gosling, Bill Joy , Guy L. Steele Jr. , Gilad Bracha, The Java Language Specification, Third Edition , Addison-Wesley Professional, 2005, ISBN 0-321-24678-0 Ken Arnold, James Gosling, David Holmes, The Java Programming Language, Third Edition , Addison-Wesley Professional, 2000, ISBN 0-201-70433-1 James Gosling, Bill Joy, Guy L. Steele Jr., Gilad Bracha, The Java Language Specification, Second Edition , Addison-Wesley, 2000, ISBN 0-201-31008-2 Gregory Bollella (Editor), Benjamin Brosgol, James Gosling, Peter Dibble, Steve Furr, David Hardin, Mark Turnbull, The Real-Time Specification for Java , Addison Wesley Longman, 2000, ISBN 0-201-70323-8 Ken Arnold, James Gosling, The Java programming language Second Edition , Addison-Wesley, 1997, ISBN 0-201-31006-6 Ken Arnold, James Gosling, The Java programming language , Addison-Wesley, 1996, ISBN 0-201-63455-4 James Gosling, Bill Joy, Guy L. Steele Jr., The Java Language Specification , Addison Wesley Publishing Company, 1996, ISBN 0-201-63451-1 James Gosling, Frank Yellin, The Java Team, The Java Application Programming Interface, Volume 2: Window Toolkit and Applets , Addison-Wesley, 1996, ISBN 0-201-63459-7 James Gosling, Frank Yellin, The Java Team, The Java Application Programming Interface, Volume 1: Core Packages , Addison-Wesley, 1996, ISBN 0-201-63453-8 James Gosling, Henry McGilton, The Java language Environment: A white paper , Sun Microsystems , 1996 James Gosling, David S.H. Rosenthal, Michelle J. Arden, The NeWS Book : An Introduction to the Network/Extensible Window System (Sun Technical Reference Library) , Springer, 1989, ISBN 0-387-96915-2 പുറമേ നിന്നുള്ള കണ്ണികൾ ജെയിംസ് ഗോസ്‌ലിങ്ങിന്റെ വെബ്‌ലോഗ് ഇവയും കാണുക വിവരസാങ്കേതികരംഗത്തെ പ്രശസ്തരുടെ പട്ടിക അവലംബം ↑ I've moved again : On a New Road .
Nighthacks.com.
Retrieved on 2016-05-17.
↑ ജെയിംസ് ഗോസ്‌ലിങ്ങ് at the Mathematics Genealogy Project .
↑ ↑ {{ cite web }} :  CS1 maint: archived copy as title ( link ) ↑ ↑ Phd Awards By Advisor .
Cs.cmu.edu.
Retrieved on 2013-07-17.
↑ James Gosling mentioned a multiprocessor unix in his statement during the US vs Microsoft Antitrust DOJ trial in 1998 1 2 1 2 Shankland, Stephen.
(2011-03-28) Java founder James Gosling joins Google .
CNET Retrieved on 2012-02-21.
↑ ↑ ↑ ↑ ↑ ↑ Darryl K. Taft.
(2010-09-22) Java Creator James Gosling: Why I Quit Oracle .
eWEEK.com ↑ My attitude on Oracle v Google .
↑ ↑ Next Step on the Road .
↑ ↑ ↑ Typesafe — Company: Team .
Typesafe.com.
Retrieved on 2012-02-21.
↑ James Gosling and Bruno Souza Join Jelastic as Advisers .
InfoQ.com.
Retrieved on 2014-11-24.
↑ Eucalyptus Archived 2013-04-25 at the Wayback Machine .
Eucalyptus.com Retrieved on 2013-04-22 ↑ ↑ {{ cite web }} : | last= has generic name ( help ) ↑
ജെയിംസ് ചാഡ്വിക്ക് ഇംഗ്ലീഷ് വിലാസം https://ml.wikipedia.org/wiki/James_Chadwick
സർ ജെയിംസ് ചാഡ്വിക്ക് ഇംഗ്ലണ്ടിൽ ജീവിച്ചിരുന്ന ഭൗതികശാസ്ത്ജ്ജനും, നോബൽ സമ്മാന ജേതാവുമാണ്.
ന്യൂട്രോൺ കണികയുടെ കണ്ടുപിടിത്തതിന്റെ പേരിലാണ് ചാഡ്വിക്ക് ഏറ്റവുമധികം അറിയപ്പെടുന്നത്.
1891ൽ ഇംഗ്ലണ്ടിലെ മാൻചെസ്റ്ററിൽ ജനിച്ചു.
കേംബ്രിഡ്ജ് യൂണിവേഴ്സിറ്റിയിലായിരുന്നു ഉപരിപഠനം.
1924ൽ കാവൻഡിഷ് ലാബോറട്ടറിയിൽ അസിസ്റ്റന്റ് ഡയറക്ടറായി നിയമിതനായി .
ആറ്റത്തിലെ ന്യൂട്രോൺ കണിക കണ്ടുപിടിച്ചത് ജെയിംസ് ചാഡ്വിക്കാണ്.
1935ൽ ന്യൂട്രോൺ കണ്ടുപിടിത്തത്തിനു അദ്ദേഹത്തിന് നോബൽ സമ്മാനം ലഭിച്ചു.
1974ൽ അന്തരിച്ചു.
പുറത്തേക്കുള്ള കണ്ണികൾ Annotated bibliography for James Chadwick from the Alsos Digital Library for Nuclear Issues Archived 2019-02-17 at the Wayback Machine .
Nobel prize Website entry The Papers of Sir James Chadwick Archived 2014-05-27 at Archive.is are held at the Churchill Archives Centre in Cambridge and are accessible to the public.
നവംബർ 20 ഇംഗ്ലീഷ് വിലാസം https://ml.wikipedia.org/wiki/November_20
ഗ്രിഗോറിയൻ കലണ്ടർ പ്രകാരം നവംബർ 20 വർഷത്തിലെ 324-ാം ദിനമാണ്‌ (അധിവർഷത്തിൽ 325).
വർഷത്തിൽ 41 ദിവസം ബാക്കി.
ചരിത്രസംഭവങ്ങൾ 1789 - ന്യൂജേഴ്സി അമേരിക്കൻ ഐക്യനാടുകളിൽ ചേർന്നു 1917 - ഉക്രൈൻ റിപ്പബ്ലിക്കായി 1947 - ബ്രിട്ടനിലെ എലിസബത്ത് രാജകുമാരി ലെഫ്റ്റനന്റ് ഫിലിപ് മൗണ്ട്ബാറ്റണിനെ വെസ്റ്റ്മിനിസ്റ്റർ ആബിയിൽവെച്ചു വിവാഹം കഴിച്ചു 1984 - സെറ്റി (സെർച്ച് ഫോർ എക്സ്ട്രാ-ടെറസ്ട്രിയൽ ഇന്റല്ലിജൻസ്) സ്ഥാപിതമായി 1985 - മൈക്രോസോഫ്റ്റ് വിൻഡോസ് 1.0 പ്രകാശിതമായി ജന്മദിനങ്ങൾ 1750 - ടിപ്പു സുൽത്താന്റെ ജന്മദിനം ചരമവാർഷികങ്ങൾ മറ്റു പ്രത്യേകതകൾ
നവംബർ 2008 ഇംഗ്ലീഷ് വിലാസം https://ml.wikipedia.org/wiki/November_2008 2008 ജനുവരി ഫെബ്രുവരി മാർച്ച് ഏപ്രിൽ മേയ് ജൂൺ ജൂലൈ ഓഗസ്റ്റ് സെപ്റ്റംബർ ഒക്ടോബർ നവംബർ ഡിസംബർ
നവംബർ 2008 അധിവർഷത്തെ പതിനൊന്നാം മാസമായിരുന്നു.
ശനിയാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ഞായറാഴ്ച അവസാനിച്ചു.
2008 നവംബർ മാസം നടന്ന പ്രധാന സംഭവങ്ങൾ നവംബർ 2 - മുൻ ഇന്ത്യൻ ക്രിക്കറ്റ് ടീം ക്യാപ്റ്റൻ അനിൽ കുംബ്ലെ രാജ്യാന്തര ക്രിക്കറ്റിൽ നിന്നും വിരമിച്ചു.
നവംബർ 4 - ഭീംസെൻജോഷിക്ക്‌ ഭാരതത്തിലെ പരമോന്നത ബഹുമതിയായ ഭാരതരത്നം ലഭിച്ചു.
ബരാക്ക് ഒബാമ നവംബർ 4 - ബരാക്ക് ഒബാമ അമേരിക്കയുടെ 44-ആമത് പ്രസിഡണ്ടായി തെരഞ്ഞെടുക്കപ്പെട്ടു.
നവംബർ 6 - ഭൂട്ടാന്റെ പുതിയ രാജാവായി ജിഗ്‌മെ ഖേസർ നാംഗിയേൽ വാങ്‌ചുക്ക്‌ അധികാരമേറ്റു.
28-കാരനായ ഇദ്ദേഹമാണ് ലോകത്തിലെ ഏറ്റവും പ്രായം കുറഞ്ഞ രാജാവ്.
നവംബർ 8 - ഹെയ്തിയിലെ ഷാന്റി ടൗൺ സ്കൂൾ ഇടിഞ്ഞുവീണ്‌ 90ഓളം കുട്ടികളും അദ്ധ്യാപകരും കൊല്ലപ്പെട്ടു.
നവംബർ 10 - ടെസ്റ്റ് ക്രിക്കറ്റിൽ ഓസ്ട്രേലിയയെ പരാജയപ്പെടുത്തി (2-0) ഇന്ത്യ ബോർഡർ-ഗവാസ്കർ ട്രോഫി കരസ്ഥമാക്കി.
നവംബർ 10 - മുൻ ഇന്ത്യൻ ക്രിക്കറ്റ് ക്യാപ്റ്റൻ സൗരവ് ഗാംഗുലി അന്താരാഷ്ട്ര ക്രിക്കറ്റിൽ നിന്ന് വിരമിച്ചു.
നവംബർ 11 - മാലദ്വീപിൽ ജനാധിപത്യരീതിയിൽ തിരഞ്ഞെടുക്കപ്പെട്ട ആദ്യത്തെ പ്രസിഡന്റായി മുഹമ്മദ് നഷീദ് അധികാരമേറ്റു.
നവംബർ 14 - ഇന്ത്യ വിക്ഷേപിച്ച ചന്ദ്രയാൻ മൂൺ ഇംപാക്ട് പ്രോബ് ചന്ദ്രനിൽ വിജയകരമായി ഇടിച്ചിറങ്ങി.
നവംബർ 19 - ചലച്ചിത്രനടൻ എം.എൻ. നമ്പ്യാർ അന്തരിച്ചു.
നവംബർ 19 - സിസ്റ്റർ അഭയ കൊലക്കേസ് : ഫാ.
ജോസ്‌ പൂതൃക്കയിൽ, സിസ്റ്റർ സെഫി എന്നിവരെ സി.ബി.ഐ. അറസ്റ്റ് ചെയ്തു.
നവംബർ 23 - കുൻവാര് നാരായൺ‍, രവീന്ദ്ര കേൽക്കർ, സത്യവ്രത ശാസ്ത്രി എന്നിവർക്ക് ജ്ഞാനപീഠ പുരസ്കാരം ലഭിച്ചു.
2005-ലെ പുരസ്കാരമാണ് നാരായണിന്.
2006-ലേത് കേൽക്കറും ശാസ്ത്രിയും പങ്കിട്ടെടുത്തു.
നവംബർ 26 - മുംബൈയിലുണ്ടായ തീവ്രവാദി ആക്രമണ പരമ്പരയിൽ 195 പേർ മരിക്കുകയും 300-ൽ അധികം പേർക്ക് പരിക്കേൽക്കുകയും ചെയ്തു.
നവംബർ 27 -  മുൻ ഇന്ത്യൻ പ്രധാനമന്ത്രി വി.പി. സിംഗ് അന്തരിച്ചു.
നവംബർ 30 - കേന്ദ്ര ആഭ്യന്തരവകുപ്പു മന്ത്രി ശിവരാജ് പാട്ടീൽ രാജിവെച്ചു.
ധനമന്ത്രിയായിരുന്ന പി. ചിദംബരം പുതിയ ആഭ്യന്തരമന്ത്രിയായി സ്ഥാനമേറ്റു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ November 2008 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നവംബർ 23 ഇംഗ്ലീഷ് വിലാസം https://ml.wikipedia.org/wiki/November_23
ഗ്രിഗോറിയൻ കലണ്ടർ പ്രകാരം നവംബർ 23 വർഷത്തിലെ 327-ാം ദിനമാണ്‌ (അധിവർഷത്തിൽ 328).
വർഷത്തിൽ 38 ദിവസം ബാക്കി.
ചരിത്രസംഭവങ്ങൾ 1867 - രണ്ട് ഐറിഷുകാരെ തടവിൽ നിന്നും രക്ഷിച്ചതിന്‌ വില്യം ഒബ്രയാൻ, വില്യം ഒമെറ അലൻ, മൈക്കൽ ലാർകിൻ (മാഞ്ചസ്റ്റർ രക്തസാക്ഷികൾ) എന്നിവരെ ബ്രിട്ടനിലെ മാഞ്ചസ്റ്ററിൽ തൂക്കിലേറ്റി.
1914 - അമേരിക്കൻ പട്ടാളം മെക്സിക്കോയിൽ നിന്നും പിന്മാറി.
1936 - ലൈഫ് മാസിക പുറത്തിറങ്ങി.
1971 - ചൈനയുടെ പ്രതിനിധികൾ ഐക്യരാഷ്ട്രസഭയുടെ സമ്മേളനത്തിൽ പങ്കെടുത്തു.
1980 - ഇറ്റലിയിൽ ഭൂകമ്പം - 4800 പേർ കൊല്ലപ്പെട്ടു.
1996 - അൻ‌ഗോള ലോക വ്യാപാര സംഘടനയിൽ ചേർന്നു.
ജന്മദിനങ്ങൾ 912 - റോമൻ ചക്രവർത്തി മഹാനായ ഓട്ടോ ഒന്നാമന്റെ ജന്മദിനം 1553 - പ്രശസ്ത ഇറ്റാലിയൻ സസ്യശാസ്ത്രജ്ഞൻ പ്രോസ്പറോ ആൽപനിയുടെ ജന്മദിനം 1897 - ബംഗാളി സാഹിത്യകാരൻ നീരോദ് ചോന്ദ്രോ ചൗധരിയുടെ ജന്മദിനം 1926 - സത്യ സായി ബാബയുടെ ജന്മദിനം 1982 - ജമൈക്കൻ ഓട്ടക്കാരൻ അസഫ പവൽ മരണങ്ങൾ
1945- മുഹമ്മദ് അബ്ദുൾ റഹിമാൻ അന്തരിച്ചു മറ്റു പ്രത്യേകതകൾ
നവംബർ 2 ഇംഗ്ലീഷ് വിലാസം https://ml.wikipedia.org/wiki/November_2
ഗ്രിഗോറിയൻ കലണ്ടർ പ്രകാരം നവംബർ 2 വർഷത്തിലെ 306-ാം ദിനമാണ്‌ (അധിവർഷത്തിൽ 307).
വർഷത്തിൽ ഇനി 59 ദിവസം ബാക്കി.
ചരിത്രസംഭവങ്ങൾ 1936 - കനേഡിയൻ ബ്രോഡ്കാസ്റ്റിങ്ങ് കോർപ്പറേഷൻ സ്ഥാപിതമായി 1936 - ബെനിറ്റോ മുസ്സോളിനി റോം-ബെർലിൻ അച്ചുതണ്ട് പ്രഖ്യാപിച്ചു.
ഇത് അച്ചുതണ്ട് ശക്തികൾക്ക് തുടക്കമായി 1936 - ബ്രിട്ടീഷ് ബ്രോഡ്കാസ്റ്റിങ്ങ് കോർപ്പറേഷൻ ലോകത്തിലെ ആദ്യ ഹൈ ഡെഫനിഷൻ ടെലിവിഷൻ സം‌പ്രേക്ഷണം ആരംഭിച്ചു.
1948 - ഹാരി എസ്. ട്രൂമാൻ അമേരിക്കൻ പ്രസിഡന്റായി തിരഞ്ഞെടുക്കപ്പെട്ടു.
1960 - ലേഡി ചാറ്റർളിയുടെ കാമുകൻ എന്ന നോവൽ അസ്ലീല നിയമങ്ങൾ ലംഘിച്ചിട്ടില്ലെന്ന് ലണ്ടൻ കോടതി കണ്ടെത്തുകയും പ്രസിദ്ധീകരിക്കപ്പെടുകയും ചെയ്യുന്നു.
1964 - സൌദി അറേബ്യയിലെ സൌദ്‌ രാജാവിനെ അധികാരത്തിൽ നിന്നും പുറന്തള്ളി അർദ്ധ സഹോദരൻ ഫൈസൽ രാജാവായി 1976 - ജിമ്മി കാർട്ടർ അമേരിക്കൻ പ്രസിഡൻറായി തിരഞ്ഞെടുക്കപ്പെട്ടു 2000 - അന്താരാഷ്ട്ര സ്പേസ് സ്റ്റേഷനിൽ ആദ്യത്തെ പ്രവർത്തക സംഘം എത്തി 2004 - ജോർജ്‌ ഡബ്ല്യു ബുഷ്‌ രണ്ടാം തവണയും അമേരിക്കൻ പ്രസിഡന്റായി തിരഞ്ഞെടുക്കപ്പെട്ടു ജന്മദിനങ്ങൾ 1965 - ഷാരൂഖ് ഖാൻ , ഹിന്ദി ചലച്ചിത്ര നടൻ.
1755 - മാരി അന്റോയിനൈറ്റ് - (ഫ്രാൻസ് രാജ്ഞി) 1877 - വിൿടർ ട്രമ്പർ - (ക്രിക്കറ്റർ) 1877 - ആഗാ ഖാൻമൂന്നാമൻ - (ആത്മീയ നേതാവ്) 1913 - ബർട്ട് ലാൻ‌കാസ്‌റ്റർ - (നടൻ) 1920 - ആൻ റുതർ‌ഫോർഡ് - (നടി) 1923 - നിത്യചെയ്തന്യ യതി  -(തത്വചിന്തകൻ ) 61 - കെ.ഡി.ലാങ്ങ് - (ഗായകൻ) ചരമവാർഷികങ്ങൾ 1950 - ബെർണാഡ്‌ ഷാ , ഐറിഷ്‌ നാടകകൃത്ത്‌.
1963 - നെഗോ ഡിൻ ഡൈം - (സൌത്ത് വിയറ്റ്‌നാം പ്രസിഡന്റ്) മറ്റു പ്രത്യേകതകൾ
നവംബർ 22 ഇംഗ്ലീഷ് വിലാസം https://ml.wikipedia.org/wiki/November_22
ഗ്രിഗോറിയൻ കലണ്ടർ പ്രകാരം നവംബർ 22 വർഷത്തിലെ 326-ാം ദിനമാണ്‌ (അധിവർഷത്തിൽ 327).
വർഷത്തിൽ 39 ദിവസം ബാക്കി.
ചരിത്രസംഭവങ്ങൾ 1922 - പര്യവേഷകൻ ഹോവാർഡ് കാർട്ടറുടെ നേതൃത്വത്തിലുള്ള സംഘം തുതൻ‌ഖാമന്റെ കല്ലറ തുറന്നു 1943 - ലെബനൺ ഫ്രാൻസിൽ നിന്നും സ്വതന്ത്രമായി 1963 - അമേരിക്കൻ പ്രസിഡന്റ് ജോൺ എഫ്. കെന്നഡി വധിക്കപ്പെട്ടു 1975 - ഫ്രാൻസിസ്കോ ഫ്രാങ്കോയുടെ മരണത്തെ തുടർന്ന് യുവാൻ കാർലോസ് സ്പെയിനിലെ രാജാവായി 1977 - ബ്രിട്ടീഷ് എയർവേയ്സ് ലണ്ടനും ന്യൂയോർക്കിനുമിടയിൽ കോൺകോർഡ് ശബ്ദാതിവേഗ സർ‌‌വീസ് ആരംഭിച്ചു 1990 - മാർഗരറ്റ് താച്ചർ ബ്രിട്ടനിലെ പ്രധാനമന്ത്രിസ്ഥാനം രാജിവെച്ചു.
2005 - ആൻ‌ജല മെർക്കൽ ആദ്യ ജർമ്മൻ വനിതാ ചാൻ‍സലറായി ചരമവാർഷികങ്ങൾ 1963 - ബ്രിട്ടീഷ് സാഹിത്യകാരൻ ആൽഡസ് ഹക്സ്‌ലിയുടെ ചരമദിനം മറ്റു പ്രത്യേകതകൾ
നവംബർ 24 ഇംഗ്ലീഷ് വിലാസം https://ml.wikipedia.org/wiki/November_24
ഗ്രിഗോറിയൻ കലണ്ടർ പ്രകാരം നവംബർ 24 വർഷത്തിലെ 328-ാം ദിനമാണ്‌ (അധിവർഷത്തിൽ 329).
വർഷത്തിൽ 37 ദിവസം ബാക്കി.
ചരിത്രസംഭവങ്ങൾ 1639 - ജെറെമിയ ഹൊറോക്സ് ശുക്രന്റെ സൂര്യനു കുറുകേയുള്ള സഞ്ചാരം ദർ‍ശിച്ചു 1642 - ആബെൽ ടാസ്മാൻ വാൻ ഡൈമാൻ'സ് ലാൻഡ് (ഇന്നത്തെ ടാസ്മാനിയ) കണ്ടെത്തി 1859 - ചാൾസ് ഡാർ‌വിൻ ദ ഒറിജിൻ ഓഫ് സ്പീഷീസ് പ്രസിദ്ധീകരിച്ചു.
1969 - അപ്പോളോ 12 ചാന്ദ്ര പര്യവേഷണത്തിനു ശേഷം പസഫിക് സമുദ്രത്തിൽ സുരക്ഷിതമായി ഇറങ്ങി ജന്മദിനങ്ങൾ 1955 - ഇംഗ്ലീഷ് ക്രിക്കറ്റുകളിക്കാരൻ ഇയാൻ ബോതമിന്റെ ജന്മദിനം 1961 - പ്രശസ്ത എഴുത്തുകാരി അരുന്ധതി റോയിയുടെ ജന്മദിനം ചരമവാർഷികങ്ങൾ മറ്റു പ്രത്യേകതകൾ
നവംബർ 21 ഇംഗ്ലീഷ് വിലാസം https://ml.wikipedia.org/wiki/November_21
ഗ്രിഗോറിയൻ കലണ്ടർ പ്രകാരം നവംബർ 21 വർഷത്തിലെ 325-ാം ദിനമാണ്‌ (അധിവർഷത്തിൽ 326).
വർഷത്തിൽ 40 ദിവസം ബാക്കി.
ചരിത്രസംഭവങ്ങൾ 1789 - നോർത്ത് കാരലൈന അമേരിക്കൻ ഐക്യനാടുകളിൽ ചേർന്നു.
1877 - തോമസ് ആൽ‌വ എഡിസൺ സ്വനഗ്രാഹിയന്ത്രമായ ഫോണോഗ്രാഫ് കണ്ടെത്തിയതായി പ്രഖ്യാപിച്ചു.
1905 - ആൽബർട്ട് ഐൻസ്റ്റൈൻ ദ്രവ്യവും ഊർജവും തമ്മിലുള്ള ബന്ധത്തെക്കുറിച്ചു പ്രസ്താവിക്കുന്ന ലേഖനം പ്രസിദ്ധീകരിച്ചു.
പ്രശസ്തമായ E=mc 2 എന്ന സമവാക്യം ഇതിൽ നിന്നും ഉരുത്തിരിഞ്ഞതാണ്‌.